section_heading: Životopis
paragraph_text: Tijekom Drugog svjetskog rata Suginova kuća i dojo su uništeni u bombaškim napadima na Kawasaki. Sugino i njegova obitelj pobjegli su u Fukushimu, gdje je većinu svoga vremena proveo vježbajući borilačke vještine. Isto tako, upotrijebio je svoje medicinsko znanje kako bi pomogao ozlijeđenima. Nakon rata, obitelj se vratila u Kawasaki, gdje je njegova klinika imala mnogo posla s liječenjem ranjenih. Do 1950. konstruirao je novi dojo.